U našoj je zemlji otkriven još jedan slučaj zaraze koronavirusom. Trinaesta zaražena osoba potvrđena je u Puli. Također još jedna osoba povezana sa trinaestozaraženom osobom koronavirusom, ima simptome.



I drugi Istranin koji je radio na sjeveru Italije, u Bolzanu, zajedno s 41-godišnjakom iz Labina koji je 13. oboljela osoba novim koronavirusom u Hrvatskoj, ima simptome koji upućuju na koronavirus, potvrđeno je navečer na izvanrednoj konferenciji za novinare u Puli. Opširnije





● Gost u "Temi dana" bio je ministar zdravstva Vili Beroš koji je komentirao slučaj novozaražene osobe i paket novih mjera zaštite od zaraze koronavirusom.



- Osoba se 8.3. javila epidemiologu, a dan kasnije razvila je simptome. Testiran je, nažalost, pozitivan i smješten je u izolaciji i u relativno dobrom je stanju. Nema znakova teže bolesti. Epidemiolozi postupaju, kontaktiraju osobe i djeluju, objašnjava Vili Beroš.



Beroš kaže kako je dužnost države maksimalno zaštititi građane.



- Morali smo aktivirati paket zaštitnih mjera. Nakon događaja u Italiji nismo mogli dopustiti da se ljudi koji dolaze iz zaraženog područja i dalje nesmetano kreću. Za sve strane građane koji dolaze iz zemalja visoke zaraženosti vrijedi preporuka karantene. Imamo niz drugih mjera koje sad nećemo aktivirati, to ćemo postepeno, dodaje Beroš.



Ministar zdravstva Vili Beroš kaže kako će mjere vezane za zaštitu od koronavirusa stupiti večeras u ponoć.



- Epidemiološka struka je procijenila s obzirom na broj oboljelih da je na snazi samo preporuka izbjegavanja masovnih okupljanja. Tu se radi o socijalnoj distanciranosti. Nadamo se da će s toplijim vremenom završiti i koronavirus. Za očekivati je jenjavanje virusa. Zdravstveni sustavi se razlikuju od zemlje do zemlje. Bitna je stalna izmjena komunikacije. Nabave sirovina i proizvodnje lijekova, objašnjava Beroš.



Novi slučaj zaraze koronavirusom



Iz Klinike za infektivne bolesti "Dr. Fran Mihaljević" u Zagrebu, potvrđena je još jedna oboljela osoba novim koronavirusom, hospitalizirana u OB Pula. Do sada je u Republici Hrvatskoj potvrđeno ukupno 13 oboljelih osoba.



Riječ je o hrvatskom državljaninu koji radi u Italiji, a na njegovom radnom mjestu je identificirano više oboljelih osoba, stoji u izvanrednom priopćenju Nacionalnog stožera civilne zaštite.





Dva sata prije održana je konferencija Stožera civilne zaštite na kojem je rečeno kako nema novo slučaja zaraze, no čekalo se još osam rezultata testova.Širenje epidemije izazvane novom vrstom koronavirusa u susjednim zemljama ponukala je Nacionalni stožer civilne zaštite da izda nove preporuke. Svi hrvatski državljani koji dolaze iz žarišta zaraze morat će 14 dana provesti u samoizolaciji, dok će stranci morati biti u karanteni. Usto, odgađaju se sva okupljanja na kojima sudjeluje više od tisuću ljudi. Onima koji se ne pridržavaju preporuka - prijete kazne.Ministar zdravstvaističe kako je epidemiološka situacija u državi mirna.- U cilju nam je zadržavanje takve epidemiološke situacije, imamo dodatnih paket epidemioloških mjera. Imamo 344 testirana, od kojih 8 testova je još u izradi. Trenutno je 4737 ljudi kojima je određen zdravstveni nadzor. Na osnovu situacije u Italiji i Francuskoj uveli smo ove mjere da sačuvamo zdravlje u Hrvatskoj, kaže Vili Beroš.Detalje s konferencije Stožera civilne zaštite koji je istaknuo nove mjere zaštite od koronavirusa doznajte ovdje. Civilni stožer Primorsko-goranske županije uputio je nacionalnom stožeru apel, da se na graničnim prijelazima Rupa i Pasjak uvede pojačana mjera nadzora i nad osobama koji dolaze iz pokrajine Friuli - Venezia Giulia. Opširnije Hrvatska će biti spremna na sve eventualne scenarije vezane uz utjecaj koronavirusa na gospodarstvo, izjavio je ministar rada, ustvrdivši da u tom smislu ne treba širiti paniku, pa tako ni o eventualnoj potrebi rebalansa državnog proračuna. Opširnije Generalni konzul Hrvatske u Milanuu razgovoru za HRT govorio je o situaciji u Milanu i Lombardiji. Opširnije Hrvatska razrađuje različite scenarije mjera u obrazovanju s obzirom na razvoj epidemije koronovirusa, a u četvrtak će se održati ministarska konferencija EU od koje se očekuju zajednički zaključci za sve zemlje članice, izjavila je ministrica znanosti i obrazovanjau ponedjeljak u Zagrebu.Hrvatski zastupnik u Europskom parlamentu, postavio je pitanje Europskoj komisiji hoće li nadoknaditi štetu državama članicama čiji proračuni uvelike ovise o turizmu, što je konkretno slučaj s Hrvatskom. Opširnije Borba s koronavirusom traje. Iz sata u sat potvrđuju se novi slučajevi diljem Europe i svijeta.Stanje u Italiji je sve dramatičnije. Nakon što je od jučer sjever zemlje sa 16 milijuna ljudi u karanteni, premijer Guiseppe Conte objavio je u obraćanju javnosti da ta mjera bez presedana vrijedi za cijelu zemlju. Italija zbog koronavirusa postaje crvena zona. Opširnije ● Cipar je izvijestio o dva slučaja zaraze koronavirusom na svom teritoriju, što znači da se epidemija proširila na sve države Europske unije, piše agencija France Presse, dok čelnik Svjetske zdravstvene organizacije poručuje kako je "opasnost od pandemije postala stvarna". Opširnije ● Plenarna sjednica Europskog parlamenta, koja je ovoga tjedna premještena iz Strasbourga u Bruxelles zbog epidemije koronavirusa, skraćena je na samo jedan dan, a dnevni red reduciran je na samo tri teme, objavio je u ponedjeljak predsjednik EP-a David Sassoli. Opširnije ● Švicarska je objavila da uvodi kontrolu radnih dozvola za Talijane, dok je Austrijsa najavila zdravstvene preglede ljudi koji prelaze talijansko-austrijsku granicu, sve kako bi se spriječilo širenje koronavirusa iz te snažno pogođene zemlje. Opširnije ● U BiH je potvrđen peti slučaj zaraze koronavirusom.Predsjednik Europskog vijećanajavio je u ponedjeljak da će s čelnicima zemalja članica imati telefonsku konferenciju o krizi s epidemijom koronavirusa. Opširnije Šestero zatvorenika izgubilo je život u zatvorskim pobunama u nekoliko zatvora u Italiji, a u jednom su nakratko bili zatočeni zatvorski čuvari koji su ubrzo oslobođeni, dok izbijaju neredi u zatvorima širom zemlje zbog mjera za suzbijanje koronavirusa. Opširnije U Sloveniji su potvrđena još pet slučaja zaraze koronavirusom, ukupno je u toj zemlji 25 oboljelih. Opširnije Uzvratna utakmica osmine finala Lige prvaka između PSG-a i Borussije Dortmund odigrat će se 11. ožujka pred praznim tribinama Parka Prinčeva u Parizu.Osoba zaposlena u sjedištu NATO-a u Bruxellesu ima koronavirus, objavio je glasnogovornik NATO-a u ponedjeljak. Zaposlenik je u samoizolaciji, a prošloga je tjedna imao povišenu temperaturu, nakon povratka s odmora u sjevernoj Italiji. NATO je kazao da kolege, koje su radile u neposrednoj okolini zaraženog, obavljaju posao od kuće.Zbog prošlotjednog širenja infekcije koronavirusa u Sloveniji se više fakulteta odlučilo uvesti mjeru obustave predavanja za studente i uvesti nastavu "na daljinu" te druge preventivne mjere.Srbija i dalje ima samo jedan potvrđen slučaj koronavirusa, a preporuka ministarstva obrazovanja da se zbog širenja epidemije odgode planirana maturalna i studijska putovanja u ponedjeljak je postala obvezujućom i primjenjuje se bez iznimke za sve zemlje.Italija je ušla u "najmračniji sat" u borbi protiv koronavirusa, citirao je premijeru objavljenom intervjuu u listu La Repubblica, dok je njegova vlada pozvala Europsku uniju da usvoji paket mjera za suzbijanje utjecaja epidemije na gospodarstvo u bloku.Investicijska banka Morgan Stanley upozorila je da će globalna ekonomija ući u recesiju potraje li epidemija koronavirusa i u trećem kvartalu 2020. godine.Gube li Talijani bitku s novom kugom? U samo jednom danu od zaraze umrlo je 133 građana Italije, ukupna brojka penje se na 366. Šesnaest milijuna Talijana mjesec dana će biti u tzv. crvenoj karanteni koja nema alternative. Što se događa u Italiji i ima li histerije i panike među Talijanima govorikoja se u Studio 4 javila telefonom iz Padove.Austrijski kancelarpredložio je nove mjere vezano uz koronavirus. U toj zemlji oboljelih je trenutno 105. Među ostalim, na graničnim prijelazima s Italijom putnicima se mjeri temperatura. Opširnije Njemački ministar zdravstvapreporučio je da se otkažu događaji s više od tisuću posjetitelja u sklopu napora da se smanji zaraza koronavirusom.Italija je zabilježila najviše smrti od Covida-19 od bilo koje druge zemlje izvan Kine, gdje je počela epidemija koja je do sada usmrtila više od 3500 ljudi i zarazila oko 100.000 diljem svijeta.Francuski ministar zdravstva, u namjeri da se suzbije epidemija, zabranio je sva okupljanja s više od tisuću sudionika. Slovenija je prije nekoliko dana donijela sličnu odluku, samo je broj ljudi koji se smiju okupljati ograničila na 500.Portugalski predsjednikotkazao je sve obveze u iduća dva tjedna jer će ostati u karanteni u svojoj rezidenciji. To je odlučeno nakon što je u školi, čiji su učenici prošli tjedan posjetili predsjedničku palaču, otkriven slučaj zaraze koronavirusom.U Albaniji su potvrđeni prvi slučajevi zaraze koronavirusom. Riječ je o sinu i ocu koji su se vratili iz Italije. Inače, u Italiji živi više od 400.000 Albanaca.Petorica zastupnika američkog Kongresa su u samoizolaciji, među njima najmanje dvojica republikanaca koji su kontaktirali s američkim predsjednikomnakon izloženosti koronavirusu. Opširnije Obustavljeno je trgovanje na Wall Streetu. Opširnije U Iranu od alkohola umrlo 27 ljudi, vjerovali da liječni koronavirus.Virusi su stari koliko i život, ali znanstvenici nisu sigurni jesu li živi. Zapisani su u našem DNK i svakoga dana dotaknemo ih na stotine milijuna.